**Vyhlásenie voľby hlavného kontrolóra obce Kľak**

**na obdobie 2023 – 2029**

****

Obecné zastupiteľstvo v Kľaku v zmysle § 18a, ods. 2 zákona SNR č. 369/1990 Zb. o obecnom zriadení v znení neskorších predpisov na svojom zasadnutí dňa 15.06.2023 uznesením č. 35/2023

**vyhlasuje**

**voľby hlavného kontrolóra obce Kľak a určuje deň konania voľby hlavného kontrolóra na deň 26. jún 2023 s termínom nástupu do funkcie od 01.07.2023,**

**určuje**

***rozsah výkonu funkcie hlavného kontrolóra na 0,1 úväzku*** */ t. j 3,75 hod./týždeň / podľa § 11 ods. 4 písm. j zák. č. 369/1990 Zb. o obecnom zriadení v z. n. p.*

***Požiadavky na uchádzača :***

**1.kvalifikačné predpoklady**

a/ ukončené minimálne úplné stredné vzdelanie

b/ znalosť právnych predpisov týkajúcich sa hospodárenia obce, rozpočtových a príspevkových organizácií, právnických osôb, zákon o finančnej kontrole, o účtovníctve, o majetku obcí, sťažnostiach a ďalších prislúchajúcich právnych predpisov

c/ znalosť práce na PC

d/ občianska a morálna bezúhonnosť

e/ prax 5 rokov v pozícii hlavného kontrolóra

**2.náležitosti prihlášky pre voľbu hlavného kontrolóra obce Kľak :**

a/ meno, priezvisko, titul, dátum narodenia, bydlisko, kontaktné údaje /e-mail,telefón/

b/ úradne overená fotokópia dokladu o najvyššom dosiahnutom vzdelaní

c/ profesijný životopis s prehľadom doterajšej praxe s uvedením pracovnej pozície

d/ výpis z registra trestov nie starší ako 3 mesiace – údaje potrebné na jeho vyžiadanie

e/ súhlas uchádzača so zverejnením osobných údajov v zmysle zákona č. 18/2018 Z.z. o ochrane osobných údajov v znení neskorších predpisov za účelom vykonania voľby hlavného kontrolóra

f/ čestné vyhlásenie kandidáta o spôsobilosti na právne úkony v plnom rozsahu

g/ informácia o podnikaní alebo vykonávaní inej zárobkovej činnosti a členstvo v riadiacich, kontrolných alebo dozorných orgánov právnických osôb, ktoré vykonávajú podnikateľskú činnosť

Písomné prihlášky je potrebné odovzdať v termíne **do 23. júna 2023 do 12.00 hod.** na Obecný úrad v Kľaku, 966 77 Kľak č. 9 /osobne, poštou/, v obálke s označením :

**„Voľba hlavného kontrolóra obce „ - NEOTVÁRAŤ**